Para outras páxinas con títulos homónimos véxase: Bienvenido.

**Bienvenido Brens Florimón**, nado en Pimentel o 30 de xullo de 1925 e finado en Santo Domingo o 18 de xaneiro de 2007, foi un compositor e músico popular dominicano.

Traxectoria
-----------

Foi bautizado polos seus pais, o compositor Bienvenido Brens Galán e Mercedes Florimón, co nome do pai, de quen herdaría a vea musical. A temperá idade realiza estudos musicais co profesor Rafael Pimentel. Ao terminar o bacharelato, quixo estudar Medicina na capital dominicana pero a difícil situación económica da súa familia impediulle graduarse de médico, polo que ao regresar á súa vila comeza a tocar o saxo alto, toma leccións de guitarra por correspondencia e logo comeza a compoñer.

No ano 1944, o seu compatriota e coterráneo Luís Kalaff convídao a formar parte do seu grupo, o trío Los Alegres Dominicanos. Sendo parte deste grupo, tamén foi intérprete de expresións folclóricas do seu país que se deron a coñecer, grazas á emisora radial La Voz Dominicana.

Desde finais dos anos 40, as súas composicións musicais empezan a coñecerse nas voces dos máis destacados intérpretes de América Latina. Unha das primeiras e máis coñecidas foi "Ninfa del alma", inspirada na súa esposa, Celeste Bobadilla. A carreira de Brens foi impulsada polo seu bolero "Bendito amor", gravado inicialmente polo seu compatriota Alberto Beltrán e anos máis tarde polas Hermanas Lago, o arxentino Leo Marini e o trío mexicano Los Tres Diamantes. Tamén o borícua Bobby Capó, no apoxeo da súa popularidade gravou o bolero "No, no vuelvo" e "Tú no recuerdas" gravado por Panchito Riset. Estes números impulsaron a Brens a unha inicial estelaridade como compositor, situándoo entre os grandes creativos das Antillas.

En 1951 prodúcese outro fito na súa carreira, cando o bolerista mexicano Fernando Fernández grava o disco e interpreta no cine o seu bolero "Peregrina sin amor".

Nos últimos anos da súa vida, Brens debeu retirarse ante o avance do mal de Parkinson e de Alzheimer, dos cales viña padecendo desde anos atrás. Dous anos antes do falecemento de Brens, un medio impreso dominicano propúxose facer un reconto do que fora a súa carreira, pero debido aos padecementos do compositor e músico a súa memoria resultou tan afectada que debeu recorrer á súa esposa para realizar esta reportaxe. A súa saúde deteriorouse aínda máis ao falecer a súa esposa.

Catro días antes da morte, fóralle diagnosticada septicemia, mal que lle arrincou a vida, finalmente.

Recoñecementos e homenaxes
--------------------------

Bienvenido Brens recibiu varios recoñecementos e homenaxes polo seu labor en favor do rescate da música folclórica dominicana e pola transcendencia das súas composicións. O primeiro destes ocorreu en 1973, cando o entón presidente Joaquín Balaguer o condecorou coa *Orde de Duarte, Sánchez e Mella* no grao de Caballero. Ao ano seguinte, a Universidade Autónoma de Santo Domingo entregoulle unha placa polas súas contribucións coa arte musical dominicano. Mesmo, a poboación dominicana de Samaná declarouno *Fillo Adoptivo*.

Transcendencia
--------------

Bienvenido Brens foi un compositor que logrou cos seus éxitos o prestixio da música popular ante o mundo enriquecendo a música da República Dominicana coas súas cancións en diferentes xéneros como bolero, balada, media tuna, valse, salve, mangulina e merengue.

As súas composicións foron interpretadas por recoñecidos cantantes dominicanos e internacionais tales como: Elenita Santos (Raíña de Sálvea), Lope Balaguer (El Cantantazo), Johnny Ventura, Anthony Rios, Francis Santana, Niní Cáffaro, Luchy Vicioso,Lucía Félix , Luís Vasquez, Vinicio Franco, Alberto Beltrán, Betty Missiego, Jose (Cheo) Feliciano, Fernando Fernández, Panchito Rizet, Bobby Capo, Carlos Pizarro, Felipe Rodríguez, Danny Rivera, Leo Marini, Los Panchos, Trío Los Diamantes, o Trío de Johnny Rodriguez, os venezolanos Víctor Piñero e José Luís Rodríguez, Las Hermanas Lago entre outros.

Entre os seus temas o de maior proxección está "Peregrina Sin Amor" gravado en 14 versións por recoñecidos cantantes nacionais e internacionais.

| * v
* c
* e
Ritmos e xéneros músicais latinoamericanos e caribeños en xeral |
| --- |
| Xéneros | 
* Bambuco
* Bolero
* Boogaloo
* Bossa nova
* Chacarera
* Chamamé
* Corrido
* Cuarteto
* Cueca
* Forró
* Guajira
* Habanera
* Joropo
* Kompa
* Lambada
* Marinera
* Milonga
* Porro
* Rancheira
* Reggae
* Reguetón
* Ska
* Tango
* Tonada
* Torbellino
* Zamacueca

 |  |
| Raíces da Salsa | 
* Merengue
* Plena
* Calipso
* Samba
* Cumbia
* Rumba
* Bachata
* Mambo
* Guaracha
* Son montuno
* Danzón
* Vallenato
* Merecumbé
* Bomba
* Mapalé
* Guaguancó

 |
| Instrumentos musicais | 
* Timbal
* Maracas
* Conga
* Requinto
* Guitarra
* Bongó
* Timbaleta
* Piano
* Baixo
* Violín
* Trompeta
* Saxofón
* Trombón
* Frauta
* Cuatro
* Charango
* Mandolina
* Arpa
* Quena
* Acordeón
* Clarinete
* Guacharaca
* Tiple
* Claves
* Huiringua
* Frauta de millo miúdo
* Tamboril.

 |
| Intérpretes e compositores | 
* Willie Colón
* Héctor Lavoe
* Agustín Lara
* José Alfredo Jiménez
* Celia Cruz
* Carlos Gardel
* Alci Acosta
* Julio Jaramillo
* Los Panchos
* Yma Sumac
* Chavela Vargas
* Piper Pimienta
* Pérez Prado
* Ernesto Lecuona
* Javier Solís
* Lucha Reyes
* Chabuca Granda
* Tito Puente
* Pacho Galán
* Ray Barretto
* Lola Beltrán
* Juan Luis Guerra
* Jorge Negrete
* Fania All Stars
* Cuco Sánchez.

 |

|  |  |
| --- | --- |
| Control de autoridades | 
* Wd: Q2883599
* WorldCat
* VIAF: 53925976
* BNE: XX1537172
* ISNI: 0000000076896481
* LCCN: no2007052448

 |